Qaychiqoʻl Edvard
Qaychiqoʻl Edvard (inglizcha Edward Scissorhands  – Tim Burton rejissorlik qilgan 1990-yilgi Amerika gotik romantik fantaziya filmi. Film Burton va Caroline Thompson hikoyasiga asosan yozilgan va Denise Di Novi va Tim Burton tomondan ishlab chiqarilgan. Bosh rollarni Johnny Depp, Winona Ryder, Dianne Wiest, Anthony Michael Hall, Kathy Baker, Vincent Price va Alan Arkin ijro etgan. Film qoʻllari oʻrnida qaychilar mavjud boʻlgan, shahar yaqinida yashovchi oila tomonidan asrab olingan va oilaning oʻsmir qiziga oshiq boʻlgan tugallanmagan sunʼiy inson haqida hikoya qiladi. Burton Qaychiqoʻl Edvardni Kaliforniya shtatining Burbank shahrida kechgan bolalik davrida yaratgan. Beetlejuicening dastlabki ishlab chiqarilishi paytida Caroline Thompson Burton hikoyasini sahnalashtirish uchun ishga olingan va film Warner Bros. tomondan rad etilgach, 20th Century Fox kompaniyasida ishlab chiqarish boshlangan. Qaychiqoʻl Edvardning suratga olinishi Burtonning Batmen filmining tanqidiy va moliyaviy muvaffaqiyatidan keyin tezlashtirildi. Film, shuningdek, Burton va kino kompozitor Danny Elfman oʻrtasidagi toʻrtinchi hamkorligi va Vincent Pricening hayotligi davomida chiqarilgan soʻnggi kino roli edi. Qaychiqoʻl Edvard tanqidchilar tomonidan ijobiy qabul qilingan va moliyaviy muvaffaqiyatga erishgan. Oʻzining 20 million dollarlik byudjetidan toʻrt baravar koʻproq daromad qilgan.  Film British Academy film Award for Best Production Design va Hugo Award for Best Dramatic Presentation va Academy Awards, British Academy Film Awards, Saturn Awards da koʻplab nominatsiyalarni qoʻlga kiritgan. Burton ham, Elfman ham Qaychiqoʻl Edvardni oʻzlarining eng shaxsiy va sevimli asarlari deb hisoblaydilar.